Gib bsundersch bi Neje Achtig druf, ass Du geduldig mit ene bisch, wel  si mit dr Regle un em Konsäns in dr Alemannische Wikipedia nonig vertröut sin. E Nejling meint vilicht, ass syy Verhalte aagmässen isch. Probläm chemme normalerwys dohär, ass Lyt d Regle nit chänne oder falsch verstehn. S git s au vilmol, ass e Neje d Aasicht vertritt, mir sotte unseri Verfahrenswyse ändere, ass si zue dr Erfahrige passe, wu är naime anderscht scho gmacht het, z. B. uf dr dytschsprochige Wikipedia. E Verhalte, wu us ere sonige Sichtwys use entstoht, isch nit bes gmeint.